**4.a LUM -> 7. TEDEN DELA NA DALJAVO (4.5. – 8. 5. 2020)**

Pozdravljen.

Počitnice so minile, sedaj pa ponovno na delo.

Ker ste imeli v prejšnjem tednu dan dejavnosti ravno na dan, ko imate na urniku tudi LUM, se likovna naloga še enkrat prenese za en teden naprej.

Tako ti ostaja likovna naloga iz 5. tedna – **GLASBA KOT LIKOVNI MOTIV.**

Pohvaljeni tisti, ki ste nalogo že opravili. Čudovito ste ustvarili svoje doživetje in občutenje glasbe na sliki.

Tisti, ki likovne naloge še niste opravili, mi izdelke pošljite do srede, ko imate na urniku LUM.

**Navodila prilagam še enkrat.**

Veliko slikarjev in ostalih umetnikov je rado ustvarjalo ob glasbi. To pomeni, da so ob poslušanju glasbe dobivali navdihe in sporočila, ki so jih med poslušanjem glasbe/skladbe naslikali/narisali/ustvarili.

Predlagam ti, da slediš danim navodilom:

1. Najprej si izberi katerokoli klasično (instrumentalno) skladbo (npr.: skladbo Vivaldija, Mozzarta, Bacha, Haydna, Beethovna …), ki ti je všeč in za katero meniš, da boš ob njej z lahkoto likovno ustvarjal.
2. Izbrano skladbo poslušaj enkrat, dvakrat … kolikokrat želiš. Poskušaj občutiti barve, doživetje, občutke, oblike ….
3. Izberi si tehniko za likovno ustvarjanje (slikanje, risanje, lepljenje, kombinirane tehnike)
4. Nad ali pod likovno nalogo napiši naslov skladbe.
5. Nasvet: Pazi, da iz tvojega slikanja ne nastane ilustracija. Pomembno je, da slikaš glasbo.
6. Končano delo poslikaj ter mi ga pošlji na moj naslov.

Želim ti veliko užitkov ob ustvarjanju.

Lep teden.

Danijela Čermelj